**Torsdag d. 3. marts 2020 kl. 11-15**

**Dunster, folkesyfilis og den første vaccinemodstand**

**-Epidemierne i 1800-tallets medicinske brydningstid**

I de sidste tusind år har epidemierne forandret det danske samfund og aflejret sig i love, samfundsindretning, sundhedsvæsen og kropskultur. Seminaret vil reflektere over, hvordan 1800-tallets medicinske brydningstid satte sit præg på epidemierne og det danske samfunds håndtering af dem. Vejrobservationer, isolation af syge og vaccinelove var nogle af hovedtemaerne. Seminarets sidste punkt vil være et kig på epidemiske levn i Steno Museets samlinger og udstillinger, herunder den aktuelle indsamling fra covid-19.

**Tidspunkt**

Torsdag 3. marts 2022,  kl. 11 - 15

**Sted**

Steno Museet, C.F. Møllers Allé, 8000 Aarhus C

**Program:**

**10.30-11.00** Ankomst  (kaffe/the)

**11.00** Velkomst …..(CNCS)

**11.05**:

**Hvor kommer de fra? Morten Arnika Skydsgaard. Museumsinspektør, Steno Museet.**

***Epidemiernes opståen var stærkt diskuteret i 1800-tallet. Flere danske læger havde store forventninger til den medicinske meteorologi og foretog daglige målinger af temperatur, luftfugtighed og vindretning. Debatten ændrede sig med 1880’ernes opdagelse af bakterier, som efterhånden kom til at repræsentere den medicinske hovedfjende, satte nye normer for renlighed og avlede en hidtil uset smittefrygt i befolkningen.***

**11.45:**

**Hvad blev der af dem?** Poul Duedahl. Professor i historie, Aalborg Universitet.

*I medierne støder man ofte på den påstand, at det kun er lykkedes menneskeheden at udrydde en enkelt sygdom, nemlig kopper. Men faktisk rummer historien en række lidelser, som vi knapt ved, hvad var, og hvor de blev af. Det gælder for eksempel folkesyfilis og koldfeber, der begge hærgede Danmark og i 1800-tallet tog epidemiske former. Manglen på sikker viden handler ikke kun om fraværet af DNA, men også tendensen til, at sygdomme, som er uaktuelle, forsvinder i historiens store glemmebog. Og alligevel hænger der lidt ved.*

**12.25:** Frokost

**13.00:**

**Den første danske vaccinationsmodstand.** David Henschen, forfatter og ph.d. i historie.

*Da den organiserede vaccinemodstand kom til Danmark, var det med rod i naturhelbredelsestanken, som fik fodfæste i 1800-tallets sidste årtier. Naturhelbredelsen byggede på en holistisk forestilling om den selvhelbredende krop i balance med naturen. Tilhængerne mente, at sygdom var et symptom på forstyrrelsen af denne balance, som ikke skulle forstyrres af en udefrakommende vaccine.*

**13.40**: Hvad lærte epidemierne det danske samfund i 1800-tallet? Fælles diskussion

**14.00-15.00**: Epidemierne i samlinger og udstillinger på Steno Museet.